মেট্রোরেলের পিলারে বাসের ধাক্কা
ঈদের আগে রাজধানীর ফাঁকা রাস্তায় দুই বাসের রেষারেষির পর মেট্রোরেলের পিয়ারে ধাক্কা খেয়ে দুমড়ে মুচড়ে গেছে সেফটি পরিবহনের একটি বাস।

আজ মঙ্গলবার দুপুরে আগারগাঁও এলাকায় এ ঘটনায় বেশ কয়েকজন যাত্রী আহত হওয়ার তথ্য জানিয়েছে পুলিশ।

কাফরুল থানার অফিসার ইনচার্জ (ওসি) মো. ফারুকুল আলম বলেন, দুপুর ২টার দিকে আগারগাঁও বিমান যাদুঘরের সামনে সেফটি পরিবহনের একটি দ্রুতগামী বাস নিয়ন্ত্রণ হারিযে মেট্রোরেলের ৭৪ নম্বর পিয়ারে ধাক্কা খায়। আমরা জেনেছি ২-৩ জন যাত্রী আহত হয়েছে। তাদের হাসপাতালে পাঠানো হয়েছে। বাসটি জব্দ করা হয়েছে। চালক-হেলপার ঘটনার পরপরই পালিয়েছে। বাসের ধাক্কায় মেট্রোরেলের পিলারের পানির নিষ্কাশনের পাইপ ভেঙে গেছে।

ঈদের আগে রাজধানীর ফাঁকা রাস্তায় দুই বাসের রেষারেষির পর মেট্রোরেলের পিয়ারে ধাক্কা খেয়ে দুমড়ে মুচড়ে গেছে সেফটি পরিবহনের একটি বাস।